আবু আহমদ আল-হুসাইন ইবনে মুসা

আবু আহমেদ আল-হুসাইন ইবনে মুসা আল-মুসাভি ছিলেন একজন আলীয় যিনি দশম শতাব্দীর শেষের দিকে বা একাদশ শতাব্দীর গোড়ার দিকে বাগদাদের বুয়িদ রাজবংশের উচ্চপদস্থ কর্মকর্তা ছিলেন এবং দ্বাদশ শিয়া পণ্ডিত আল-শরীফ আল-মুরতাদা এবং আল-শরীফ আল-রাদীর পিতা ছিলেন।

জীবন 

আল-হুসেইন ছিলেন মুসাভিদ শিয়া ইমাম মুসা আল-কাজিমের (মৃত্যু ৭৯৯) বংশধর। তার তিন পুত্র ছিল: আবু মুহাম্মদ আল-কাসিম, আবুল-কাসিম আলী ওরফে আল-শরীফ আল-মুর্তজা, এবং আবুল-হাসান মুহাম্মদ ওরফে আল-শরীফ আল-রাজী। 

আল-হুসাইন ছিলেন তার পরিবারের প্রথম সদস্য যাকে ৭ জুন ৯৬৫ তারিখে ইরাকের বুয়িদ আমির মুইজ আল-দাওলা (শাসন ৯৪৫-৯৬৭) কর্তৃক আলীয় ডিন (নকিব আল-আশরাফ বা আশরাফদের প্রধান) হিসেবে নিযুক্ত করা হয়। এই পদটি ৯৭০ সাল পর্যন্ত হজযাত্রীদের কাফেলার তত্ত্বাবধানের দায়িত্ব পালন করত। এরপর এটি কুফার বনু ইয়াহিয়া পরিবারের দায়িত্বে ফিরে আসে।

মুসার বংশধর হিসেবে আল-হুসাইন এবং তার পরিবার ছিল ইসনা আশারিয়া, যা হাসানি বংশের একজন সদস্যের নেতৃত্বে অভ্যস্ত কিছু আলিদের মধ্যে প্রতিক্রিয়া সৃষ্টি করে। ফলস্বরূপ, কিছু আলীয় তার কর্তৃত্বকে স্বীকৃতি দিতে অস্বীকৃতি জানায় এবং তা থেকে অব্যাহতি চায়। আল-হুসাইন নতুন আমির ইজ্জ আল-দাওলা (শাসন ৯৬৭-৯৭৮) এর সাথে একটি ভালো এবং ঘনিষ্ঠ সম্পর্ক স্থাপন করেন। তিনি তাকে পদে বহাল রাখেন এবং ৯৬৮/৯ সালে মসুলের হামদানী আমির আবু তাগলিব এবং তার ছোট সৎ ভাই আবুল-মুজাফফর হামদানের মধ্যে মধ্যস্থতা করার জন্য তাকে নিযুক্ত করেন। ৯৭১ সালে বাগদাদে দাঙ্গা শুরু হওয়ার পর আল-হুসাইনকে বরখাস্ত করা হয়, কিন্তু ইজ্জ আল-দাওলার অনুগ্রহ তখনও বজায় ছিল। তিনি ৯৭২/৩ সালে হামদানীদের সাথে শান্তি আলোচনার দায়িত্ব তাকে দিয়েছিলেন।

আদুদ আল-দাওলা (শাসন ৯৪৩-৯৮৩) ৯৭৫ সালে প্রথমবার বাগদাদ দখল করলে আগস্ট/সেপ্টেম্বর মাসে আল-হুসাইনকে নকিব আল-আশরাফ হিসেবে পুনর্বহাল করা হয়। শহরে ফিরে আসার পর ইজ্জ আল-দাওলা তাকে স্বপদে বহাল রাখেন, এবং আবার ৯৭৮ সালে যখন তিনি ইরাকের নিয়ন্ত্রণ গ্রহণ করলে তখওন আদুদ আল-দাওলা তাকে স্বপদে বহাল রাখেন। তার চেয়েও বড় কথা, আল-হুসাইনকে পূর্ববর্তী হামদানীয় উচ্চ মেসোপটেমিয়ার বিজয় এবং শান্তি প্রতিষ্ঠার নেতৃত্ব দেওয়ার জন্য নিযুক্ত করা হয়েছিল, যা তিনি ৯৭৮-৯৭৯ সালে সফলভাবে সম্পন্ন করেছিলেন। আদুদ আল-দাওলার অবস্থান নিশ্চিত হয়ে গেলে তিনি ইরাকের বর্তমান অভিজাতদের বিরুদ্ধে আক্রমণ করতে দ্বিধা করেননি। আগস্ট/সেপ্টেম্বর ৯৭৯ সালে আল-হুসেনকে আত্মসাতের অভিযোগে অভিযুক্ত করা হয় এবং তাকে ক্ষমতাচ্যুত করা হয় ও তার ভাই আহমদের সাথে ফর্সে নির্বাসিত করা হয়। জায়েদী প্রবণ আলীয় মুহাম্মদ ইবনে উমর এবং আল-হুসাইনের প্রধান কাজী এবং বন্ধু ইবনে মা'রুফও এর শিকার হন এবং তাদের ফার্সে নির্বাসিত করা হয়। ৯৮৩ সালে আদুদ আল-দাওলার মৃত্যুর পর নির্বাসিতদের কারাবাস থেকে মুক্তি দেওয়া হয়, কিন্তু ৯৮৭ সাল পর্যন্ত তারা ফর্সে নির্বাসিত ছিলেন। দ্বাদশ শতাব্দীর ঐতিহাসিক ইবনে আল-জাওজি দাবি করেন যে আল-হুসাইনকে নকিব আল-আশরাফ হিসেবে পুনরায় নিযুক্ত করা হয়েছিল। এরপর তিনি অসুস্থতার কারণে ৯৮৯ সালের সেপ্টেম্বরে পদত্যাগ করেন, তবে অন্যান্য উৎস থেকে এটি নিশ্চিত করা হয়নি।

বাহা আল-দাওলা (শাসন ৯৮৮-১০১২) কর্তৃক আল-হুসাইনকে আবার ৯৯০ সালের মে/জুন মাসে নকিব আল-আশরাফ হিসেবে নিযুক্ত করা হয়। এছাড়াও তিনি দেওয়ানি আদালতের (মাজালিম) দায়িত্ব পান। তার দুই পুত্র আল-রাজী এবং আল-মুরতাজা তার ডেপুটি হিসেবে নিযুক্ত হন। প্রায় একই সময়ে আল-হুসাইন এবং তার পরিবার এবং জায়েদীপন্থী মুহাম্মদ ইবনে উমরের মধ্যে তীব্র প্রতিদ্বন্দ্বিতা তৈরি হয়, যাকে পরবর্তী শুদ্ধি অভিযানে কারারুদ্ধ করা হয়েছিল। আল-হুসাইন বাহা আল-দাওলার প্রতি অত্যন্ত অনুগ্রহশীল ছিলেন। তিনি ৯৯২/৩ সালে তাকে উকাইলিদের কাছে একটি দূতাবাসের দায়িত্ব অর্পণ করেছিলেন। এ সময়কালে তিনি উকাইলিদের আমির মুহাম্মদ ইবনে আল-মুসায়্যাব কর্তৃক বন্দী ছিলেন। ৯৯৪ সালের জানুয়ারিতে খলিফা আল-কাদিরের সাথে বাহা আল-দাওলার মেয়ের বিবাহের সময় আল-হুসাইন তার আইনগত অভিভাবক (ওয়ালি) ছিলেন। তবে সরকার পরিবর্তনের ফলে আরেকবার তাকে বরখাস্ত করা হয়, কারণ নতুন বুয়িদ উজির শাপুর মুহাম্মদ ইবনে উমরের পক্ষে ছিলেন এবং তাকে তিনি কারাগার থেকে মুক্তি দেন। ৯৯৪ সালের ডিসেম্বরে আল-হুসাইনের স্থলাভিষিক্ত হন একজন জায়েদি প্রার্থী।

তবুও আল-হুসাইন তার অবস্থান পুনরুদ্ধার করতে সক্ষম হন, কারণ ৯৯৯ সালের মধ্যে বাহা আল-দাওলা তাকে শিরাজ দখলের সময় তার সৈন্যদের সাথে পাঠান। ১০০৩/৪ সালে, মুহাম্মদ ইবনে উমরের মৃত্যুর পর আল-হুসাইনকে তার পূর্ববর্তী পদে পুনরায় নিযুক্ত করা হয়। এর সাথে এখন প্রধান ধর্মীয় বিচারক (কাজী) পদ যুক্ত করা হয়েছিল, কিন্তু তার সুপরিচিত শিয়া ঝোঁক এবং বাগদাদে কাজি হিসেবে পূর্বের কোনও কাজের অভাব সুন্নি জনগোষ্ঠী এবং খলিফা আল-কাদিরের বিরোধিতাকে উস্কে দেয়। ফলস্বরূপ নিয়োগটি স্বল্পস্থায়ী ছিল।

আল-হুসাইন ১০০৯/১০ সালে মারা যান। তার পুত্র আল-রাজী তার স্থলাভিষিক্ত হন এবং ১০১৫ সালের জুনে তার মৃত্যুর পর আরেক পুত্র আল-মুরতাজা তার স্থলাভিষিক্ত হন।

তথ্যসূত্র

সূত্র 

 

১১শ শতাব্দীর আরব ব্যক্তি
১০ম শতাব্দীর আরব ব্যক্তি
১০১০-এ মৃত্যু
১০ম শতাব্দীতে জন্ম